EkBass/fiwiki-20250220-pages-articles huggingface dataset:
Minnetonka (Minnesota)

Minnetonka on Minneapolisin ja St. Paulin kaupunkien muodostaman Twin Cities -metropolialueen länsilaidalla oleva kaupunki Yhdysvaltojen Minnesotan osavaltiossa, Hennepinin piirikunnassa. Nimestään huolimatta kaupungilla on nykyään vain lyhyt raja Minnetonkajärven (Lake Minnetonka) rannalla Grays Bayn kohdalla. == Historia == Minnetonka oli Amerikan alkuperäisväestön pyhää metsästysmaata, jonne syntyi ensimmäistä asutusta 1850-luvulla intiaanien kanssa tehdyn sopimuksen myötä. Väestöä saapui Yhdysvaltojen itärannikolta ja Euroopasta saapuvien siirtolaisten myötä lisää. Deephaven, Wayzata, Hopkins ja St. Louis Park itsenäistyivät Minnetonkan townshipista, minkä johdosta Minnetonkan pinta-ala pieneni 93 neliökilometristä nykyiseen 73 neliökilometriin. Vuonna 1940 Minnetonkan väkiluku oli 6466 asukasta, mutta se kasvoi toisen maailmansodan jälkeen kovalla vauhdilla. Vuonna 1956 Minnetonka muuttui virallisesti kyläksi (village), mikä juridisesti pysäytti myös järjestäytymättömän townshipin pilkkomisen. Minnetonkan väkiluku oli vuonna 1956 jo 15 600 ja 25 000 vuonna 1960. Kylä kasvoi ja sen myötä myös hallinnon tehtävät. Yli 30 000 asukkaan Minnetonkasta tulikin kaupunki vuonna 1968. Väkiluku jatkoi kasvamistaan 1990-luvun alkuun, jolloin se asettui noin 50 000 kohdalle. == Merkittäviä minnetonkalaisia == * Jake Gardiner – NHL- jääkiekkoilija * Jack Hillen – NHL-jääkiekkoilija * Kris Humphries – NBA- koripalloilija * Mike Ramsey – 1980 talviolympialaisissa kultaa voittaneen Yhdysvaltojen jääkiekkojoukkueen pelaaja == Lähteet == == Aiheesta muualla == Luokka:Minnesotan_kaupungit
Papuanvuoripenkoja

Papuanvuoripenkoja (Androphobus viridis) eli aiemmalta nimeltään vuorimaatimali' on laulupenkojien heimoon kuuluva varpuslintu. ==Levinneisyys== Papuanvuoripenkojaa tavataan Indonesiassa ja Papua-Uudessa- Guineassa. Lajista tunnetaan vain muutamia esiintymiä. Se tunnetaan huonosti ja on luokiteltu elinvoimaiseksi. ==Lähteet== Luokka:Laulupenkojat
Enmac

Enmac Oy on suomalainen mekaniikan suunnittelupalveluihin ja projektien johtamiseen keskittynyt yritys. Sen liiketoiminta-alueita ovat tuotekehitys, tekninen suunnittelu, laitos- ja prosessisuunnittelu sekä asiantuntijapalvelut. Vuodessa Enmac Oy toteuttaa noin 150 erikokoista toimeksiantoa eri toimialoille. Enmac Oy on perustettu vuonna 1983. Toimipisteet sijaitsevat Tampereella ja Kotkassa. Palveluksessa on 60 henkilöä. Luokka:Suomalaiset suunnittelu- ja konsultointitoimistot
Minnetonka

Minnetonka voi viitata ainakin seuraaviin: * Minnetonkajärvi (Lake Minnetonka), järvi Minnesotan osavaltiossa * Minnetonka (Minnesota), kaupunki Minnesotan osavaltiossa * Minnetonka High School, Minnesotan Minnetonkassa oleva oppilaitos * Minnetonka Beach, kaupunki Minnesotan osavaltiossa
Mustakurkkupenkoja

Mustakurkkupenkoja (Psophodes nigrogularis) eli aiemmalta nimeltään kitinätimali on laulupenkojien heimoon kuuluva varpuslintu. ==Levinneisyys== Mustakurkkupenkojaa tavataan Australian etelä- ja lounaisosissa. Lajin kannaksi arvioidaan 13 500 täysikasvuista yksilöä. Se on luokiteltu elinvoimaiseksi. ==Lähteet== Luokka:Laulupenkojat
Arthouse Cinema Niagara

Arthouse Cinema Niagara on Pirkanmaan Elokuvakeskus ry:n omistama yksityinen elokuvateatteri Tampereen Kehrä­saaressa. Niagara esittää vuosittain normaaliohjelmistossa ja erikoissarjoissa kotimaisia ja ulkomaisia elokuvia. Erikoisohjelmistoon kuuluu muun muassa useiden eri maiden elokuvia esittelevät erikoissarjat sekä Kansallisen audiovisuaalisen instituutin esityssarjat. Niagara on osa eurooppalaisten elokuvateatterien Europa Cinemas -verkostoa, johon kuuluu lisäksi seitsemän muuta suomalaista teatteria. Teatteri toimii myös Cinemadrome-festivaalin tapahtumapaikkana ja Tampereen elokuvajuhlien yhtenä esityspaikkana. Teatterissa on yksi sali, johon mahtuu 128 henkilöä. Salissa on myös kaksipyörätuolipaikkaa, ja pyörätuoliasiakkaan mukana tuleva saattaja pääsee elokuvaan maksutta. Lipunmyyntipisteelle ja saliin tultaessa on noin viiden sentin kynnykset. Näytöksiin ei myydä erikseen merkattuja paikkalippuja, vaan yleisö saa valita vapaasti paikkansa saliin tultuaan. Teatterin aulaan on sijoitettu kahvila. == Lähteet == ==Aiheesta muualla== * Viralliset kotisivut * Lisätietoa Cinemadrome-festivaalista * Asikainen, Anton: ”Tampere: Satunnainen matkaaja – Niagaraan”, Filmihullu 1/2013. Niagara Luokka:Nalkala
Tubulinea

Tubulinea on aitoameeboihin kuuluva yksisoluisten aitotumaisten eliöiden luokka. Se sisältää kuoriameebat (Arcellinida) ja osan aiemmin ameeboihin (Amoebida) luetuista kuorettomista lajeista. == Lahkot == * Kuoriameebat (Arcellinida) * Echinamoebida * Euamoebida * Leptomyxida * Nolandida == Lähteet == Luokka:Aitoameebat
Duettopenkoja

Duettopenkoja (Psophodes cristatus) eli aiemmalta nimeltään kuorotimali on laulupenkojien heimoon kuuluva varpuslintu. ==Levinneisyys== Duettopenkojaa tavataan kotoperäisenä Australiassa. Lajin on raportoitu olevan paikallisesti melko yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Laulupenkojat
Lymypenkoja

Lymypenkoja (Psophodes occidentalis) eli aiemmalta nimeltään helinätimali on laulupenkojien heimoon kuuluva varpuslintu. ==Levinneisyys== Lymypenkojaa tavataan Australian keski- ja länsiosissa. Lajin on raportoitu olevan paikallisesti yleinen. Sen kannankehitys on laskeva, mutta lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Laulupenkojat
Blues Lovers

Blues Lovers ry, viralliselta nimeltään Pirkanmaan bluesyhdistys – Blues Lovers ry, on pirkanmaalainen blues- ja rootsmusiikin tukiyhdistys. ==Historia== Pirkanmaan bluesyhdistys – Blues Lovers ry perustettiin ensimmäisen kerran Tampereen Tullikamarin Klubilla 17. joulukuuta 1989. Yhdistyksen ensimmäiseksi puheenjohtajaksi valittiin Waldemar Wallenius, joka myös ideoi yhdistyksen nimen. Järjestettyjen tapahtumien nimeksi tuli Klubi Blues. Vuodesta 1990 lähtien järjestettiin myös vuosittaisia Talviblues- nimisiä tapahtumia. Näitä järjestämässä oli mukana liikemies ja bluesharrastaja Chip Covington. Muita tapahtumia olivat kesäisin järjestetyt ruokateemalla höystetyt Louisiana Cajun Partyt sekä perjantaisin Laukontorin Pub Armadassa järjestetyt jamit. Vuoden 1992 Klubi Bluesin jälkeen Chip Covington vetäytyi yhteistoiminnasta päättäen myös Talviblues-kiertueet. Myös Klubi-iltojen suosio alkoi laskea. Blues Lovers sulautettiin 1990-luvun puolivälissä useamman musiikkiyhdistyksen yhteisyhdistykseen Trefeen ja lakkasi olemasta. 2000-luvulla kiinnostus pirkanmaalaisiin blues-tapahtumiin kääntyi kasvuun. Kehitystä tukemaan päätettiin käynnistää Pirkanmaan Blues Lovers ry:n toiminta uudestaan. Yhdistys rekisteröitiin uudelleen 11. kesäkuuta 2008. ==Toiminta== BluesLovers järjestää elo–toukokuun välillä noin kuukausittain vaihtuvilla esiintyjillä Down Home Kivi -tapahtumia Kulttuuriravintola Kivessä. Yhdistys pyrkii järjestämään vuosittain myös musiikkifestivaaleja. Alkuvuodesta joko Klubi- tai Talviblues-tapahtuman ja kesäisin Louisiana Cajun Partyn. Muu toiminta kattaa erilaiset opetustyöpajat (workshopit) ja toiminnan esittelyt. ==Jemma-palkinto== Blues Lovers on jakanut vuodesta 2008 lähtien Jemma-palkintoa (käsin tehty taidepuukko) blues- ja roots-musiikkia edistäneille henkilöille. Palkinto on Suomen ensimmäinen kansallinen valtakunnallisesti jaettava blues- ja roots-musiikin erikoispalkinto. ===Jemma-palkinnon saajat:=== * 2008 Wentus Blues Band (Robban Hagnäs) * 2009 Esa Kuloniemi * 2010 Pepe Ahlqvist * 2011 Hessu Heinonen * 2012 Jo’ Buddy (Jussi Raulamo) * 2013 Ville ”Lefty” Leppänen * 2014 Marjo Leinonen * 2015 Tomi Leino * 2016 Waldemar Wallenius * 2017 Ismo Haavisto * 2018 Finnish Blues Society (FBS) / Blues News -lehti * 2019 Jussi Niemi * 2021 Masa Orpana * 2022 Helge Tallqvist * 2023 Jukka Mäkinen == Lähteet == Luokka:Alueelliset musiikkiyhdistykset Luokka:Blues
Supputraakkipuu

Supputraakkipuu (Dracaena deremensis 'Compacta') on traakkipuihin kuuluva lajike. Viljelykasvien nimistön mukaan supputraakkipuu on afrikantraakkipuun (Dracaena deremensis) lajike. Lajinimeä Dracaena deremensis on pidetty myös tuoksutraakkipuun (Dracaena fragrans) synonyyminä. Supputraakkipuuta käytetään huonekasvina. Se on monivuotinen kasvi, jolle on ominaista pystyynkasvavat, tumman vihreät lehdet. Kasvaa varjoisessa tai puolivarjoisessa paikassa.http://puutarha.net/indexfr.aspx?s=/suorakanava/kasvikorttix.asp?id=1221 == Lähteet == Luokka:Traakkipuut Luokka:Huonekasvit Luokka:Lajikkeet
Oredež (taajama)

thumb|250px|Oredežin kunta Lugan piirin kartalla. Oredež () on maalaiskunta ja sen keskustaajama Leningradin alueen Lugan piirissä. Se sijaitsee Ortesjoen varrella 33 kilometriä Lugasta maanteitse itään. Kunnassa on 3 000 asukasta (vuonna 2010). Keskustaajaman lisäksi kuntaan kuuluu 11 kylää: Bolšije Vleškovitši, Borštšovo, Dubrovka, Habalinka, Kolentsovo, Malyje Vleškovitši, Poddubje, Pokrovskoje, Sokolniki, Vasilkovitši ja Zamostje. Seudun kylät mainitaan Novgorodin Vatjan viidenneksen verokirjassa vuonna 1500. Nykyinen taajama on syntynyt rautatien rakentamiseen yhteydessä vuosina 1897–1898. Se kuului aluksi Lugan kihlakunnan Butkovon volostiin. Vuosina 1927–1959 Oredež oli Leningradin alueeseen kuuluneen hallintopiirin keskus. Toisen maailmansodan aikana seutu oli saksalaisten miehittämä. Oredežin kautta kulkee Pietarista Minskiin ja edelleen Ukrainaan johtava rautatie. Sieltä on myös maantieyhteydet Lugaan sekä Ljubanin ja Namkun kautta Paulovaan. Taajama koostuu säännölliseen asemakaavaan rakennetuista yksi-kaksikerroksisista asuintaloista sekä kaupunkimaisista kerrostaloista. Palveluihin kuuluvat kulttuuritalo ja kirjasto. Vuonna 2004 rakennettiin ortodoksinen tsasouna. Nähtävyyksiin kuuluvat toisen maailmansodan muistomerkit. ==Lähteet== ==Aiheesta muualla== * Oredežin kunnan sivusto * Oredež Leningradin alueen kulttuuri -tietosanakirjassa Luokka:Lugan piirin kunnat Luokka:Leningradin alueen kylät ja taajamat
Radio Mikkeli

Radio Mikkeli oli suomalainen paikallisradio, joka kuului Mikkelin ja sen lähikuntien alueella taajuudella 104,2 MHz. Radio Mikkelin omisti porilainen Mediatakojat Oy. Radio Mikkelistä tuli lähetyksiä arkipäivisin klo 6.30–18.00. Uutiset ja sää puolen tunnin välein välillä 6.30–9.00 ja tasatunnein 9.00–18.00. Studio ja toimitus sijaitsi Raatihuoneenkadulla. Radio Mikkeli selosti kausilla 2017-2018 ja 2018-2019 Mikkelin Jukurien Liiga-pelit. Kanavan toiminta päättyi toukokuun 2020 lopussa ja sen tilalla jatkoi Radio City. == Lähteet == Luokka:Suomalaiset radioasemat Luokka:Mikkelin media Luokka:Vuonna 2013 perustetut radioasemat Luokka:Vuonna 2020 lakkautetut radioasemat
Secodontosaurus

Secodontosaurus on sukupuuttoon kuollut varhaisella permikaudella elänyt synapsidisuku, joka kuuluu Sphenacodontidae-heimoon. Suvun tyyppilaji on Secodontosaurus obtusidens. Toinen tähän sukuun luettu laji Secodontosaurus willistoni saattaa kuitenkin todellisuudessa olla aivan sama kuin S. obtusidens. Secodontosaurus oli lihansyöjä. Sen fossiileja on löydetty Yhdysvaltojen alueelta Texasista.Genus: Secodontosaurus ROMER, 1936 Paleofile.com (viitattu: 17. 1. 2014) By Group‎ > ‎Eupelycosauria‎ > ‎Secodontosaurus Palaeocritti - a guide to prehistoric animals (viitattu: 17. 1. 2014) The cranial anatomy and relationships of Secodontosaurus, an unusual mammal-like reptile (Synapsida: Sphenacodontidae) from the early Permian of Texas A new basal sphenacodontid synapsid from the Late Carboniferous of the Saar−Nahe Basin, Germany Synapsida - Mammals and their extinct relatives Tree of Life Web Project (ToL) Autapomorphies of the main clades of synapsids Tree of Life Web Project (ToL) == Fylogenia == Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta): == Lähteet == Luokka:Synapsidit
HitMix Kuopio

HitMix Kuopio (vuosina 2013-2017 Radio Kuopio) oli suomalainen kaupallinen paikallisradio, joka kuului Kuopion ja sen lähikuntien alueella. Kanavan kuuluvuusalueella asuu vakituisesti noin 200 000 ihmistä. HitMix Kuopion omisti porilainen Mediatakojat Oy. Alun perin taajuuksilla toiminut Radio Kuopio aloitti toimintansa 4.12.2013. == Lähetys == Kanavalla oli juonnettua lähetystä arkisin kello 5.30–9.00 sekä 13.00-17.00, joista iltapäivän lähetys tehtiin Kuopiossa. HitMix Kuopion Virallista iltapäivää juonsi Anssi Saarelainen. Muina aikoina kanavalla soi musiikki. Juonnetun lähetyksen aikana kanava lähetti uutiset ja säätiedot tasatunnein. Juonnettu sisältö koostui paikallisista asioista, uutisista, urheilusta, kulttuurista ja viihteestä sekä menovinkeistä. Kerran kuukaudessa HitMix Kuopio kutsui paikallisen kansanedustajan keskustelemaan Arkadianmäen ajankohtaisita asioista. Mediatakojat Oy:n ja Nelonen Median yhteistyö päättyi vuoden 2020 alussa, minkä johdosta 1.1.2020 alkaen HitMix Kuopion taajuuksilla aloitti Bauer Media Oy:n ja Mediatakojat Oy:n Ysäri. == Verkkosivut ja muut palvelut == HitMix Kuopion sisällön pääpaino oli paikallisissa asioissa, mutta verkkosivuilla oli myös valtakunnallisia uutisia. Haastattelut ja ohjelmasarjat oli kuultavissa jälkikäteen nettisivun kautta. Paikallisella urheilulla oli sivustolla täysin oma uutisosionsa.Radio Kuopio == Lähteet == Luokka:Suomalaiset radioasemat Luokka:Kuopion media Luokka:Vuonna 2013 perustetut radioasemat Luokka:Vuonna 2019 lakkautetut radioasemat
Mantella

Mantella on Mantellidae-heimoon kuuluva sammakkosuku, joka elää Madagaskarilla. Lajit ovat pienikokoisia ja kirkkaanvärisiä, ja niiden ihossa on myrkkyä. == Lajeja == * Kultamantella (Mantella aurantiaca) * Mantella baroni * Mantella cowanii * Mantella crocea * Mantella expectata * Mantella haraldmeieri * Mantella madagascariensis * Mantella pulchra * Vihermantella (Mantella viridis) == Lähteet == Luokka:Sammakkoeläimet
Helmisinipenkoja

Helmisinipenkoja (Ptilorrhoa leucosticta) eli aikaisemmalta nimeltään vuoriloistotimali on viiriäispenkojien heimoon kuuluva varpuslintu. ==Levinneisyys== Helmisinipenkojaa tavataan Uuden-Guinean saarella. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Viiriäispenkojat
Sinipenkoja

Sinipenkoja (Ptilorrhoa caerulescens) eli vanhemmalta nimeltään alankoloistotimali on viiriäispenkojien heimoon kuuluva varpuslintu. ==Levinneisyys== Sinipenkojaa tavataan suuressa osassa Uuden-Guinean saarta. Lajin on raportoitu olevan suurimmaksi osaksi yleinen. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Viiriäispenkojat
Kastanjasinipenkoja

Kastanjasinipenkoja (Ptilorrhoa castanonota) eli aiemmalta nimeltään ruskoloistotimali on loistotimalien heimoon kuuluva varpuslintu. ==Levinneisyys== Kastanjasinipenkojaa tavataan Indonesiassa ja Papua-Uudessa- Guineassa. Lajin on raportoitu olevan suurimmaksi osaksi melko yleinen tai yleinen. Sen kannankehitys on vakaa, ja laji on luokiteltu elinvoimaiseksi. ==Lähteet== Luokka:Viiriäispenkojat
Määrännäispaperi

Määrännäispaperi tarkoittaa velkasitoumusta, osakekirjaa tai taloudellisen yhdistyksen osuustodistusta, jonka haltija voi luovuttaa edelleen lain tai kyseiseen paperiin merkityn määrännäisehdon perusteella. Se joka on saanut määrännäispaperin vilpittömässä mielessä haltuunsa, nauttii laajaa suojaa velallisen tai muun velvoitetun sellaisia väitteitä vastaan, jotka perustuvat tämän ja paperin aikaisempien haltijoiden välisiin oikeussuhteisiin.WSOY Iso tietosanakirja 6, s. 323, WSOY 1997 ISBN 951-0-20163-4 == Lähteet == Luokka:Kauppaoikeus
Kraasselan–Ropsunhovin offensiivi

Kraasselan–Ropsunhovin offensiivi tai Operaatio Tammikuun Ukkonen oli toisessa maailmansodassa Neuvostoliiton Leningradin rintaman hyökkäys Saksan 18. armeijaa vastaan Leningradin lähistöllä 14.–30. tammikuuta 1944. Hyökkäys oli osa Leningradin–Novgorodin offensiivia. Taisteluissa Neuvostoliiton 2. iskuarmeija valtasi Ropsunhovin 19. tammikuuta ja 42. armeija valtasi Kraasselan samana päivänä. Taisteluissa saksalaiset työnnettiin 60–100 km päähän Leningradista. Luokka:Leningradin piiritys Luokka:Vuoden 1944 sotahistoria
Jaaman–Outovan offensiivi

Jaaman–Outovan offensiivi oli toisessa maailmansodassa Neuvostoliiton Leningradin rintaman hyökkäys Saksan 18. armeijaa vastaan 1. helmikuuta - 1. maaliskuuta 1944. Hyökkäys oli seurausta Kraasselan–Ropsunhovin offensiivista ja oli osa Leningradin–Novgorodin offensiivia. Taisteluissa 2. iskuarmeijaan kuulunut CIX kivääriarmeijakunta valtasi Jaaman 1. helmikuuta ja Outovan 4. helmikuuta. Hyökkäävät neuvostojoukot onnistuttiin pysäyttämään Narvan taistelussa ja saksalaiset pidättelivät heitä elokuuhun 1944 asti. Luokka:Leningradin piiritys Luokka:Vuoden 1944 sotahistoria
Lari

Lari on rantalintujen lahkoon kuuluva alalahko. == Heimot == Alalahko jaetaan viiteen heimoon: * Luolakahlaajat (Dromadidae) * Pääskykahlaajat (Glareolidae) * Kihut (Stercorariidae) * Ruokit (Alcidae) * Lokit (Laridae) == Lähteet == == Aiheesta muualla == * Paton, Tara A. & Baker, Allan J. (2006): Sequences from 14 mitochondrial genes provide a well-supported phylogeny of the Charadriiform birds congruent with the nuclear RAG-1 tree. Molecular Phylogenetics and Evolution 39(3): 657–667. PMID 16531074 (HTML abstract) * Paton, T. A.; Baker, A. J.; Groth, J. G. & Barrowclough, G. F. (2003): RAG-1 sequences resolve phylogenetic relationships within charadriiform birds. Molecular Phylogenetics and Evolution 29: 268-278. PMID 13678682 (HTML abstract) * Thomas, Gavin H.; Wills, Matthew A. & Székely, Tamás (2004): A supertree approach to shorebird phylogeny. BMC Evol. Biol. 4: 28. PMID 15329156 PDF fulltext Supplementary Material *
Möhkön rautaruukki

Möhkön rautaruukki oli Pohjois-Karjalassa Ilomantsissa Möhkön kylässä 1837–1907 toiminut ruukki. Ruukin toiminnan päätyttyä paikalle perustettiin metsätyökeskus. Nykyisin siellä on ruukkimuseo.WSOY Iso tietosanakirja 6, s. 323, WSOY 1997 ISBN 951-0-20163-4 Ruukin perustamisluvan sai vuonna 1838 ilomantsilainen Carl G. Nygren, ja tehtaan rakennutti kylän läpi virtaavan Koitajoen Möhkönkosken rannalle vuosina 1847–1849 pietarilainen Adolf von Rauch. Rautaruukki aloitti toimintansa vuonna 1849.Möhkön tarinat Ruukin osti vuonna 1851 kiteeläinen teollisuusmies, Värtsilän rautaruukin omistaja Nils Ludvig Arppe. Wärtsilän ja Möhkön rautaruukit siirtyivät Arppen kuoleman jälkeen hänen perillisilleen ja vuonna 1892 heidän perustamalleen osakeyhtiölle, jonka nimeksi tuli vuonna 1898 Wärtsilä Aktie Bolag. Möhkön rautaruukin toiminta päättyi vuonna 1907, ja W. Gutzeit & Co osti tehtaan ja metsät. Alueella toimi 1960-luvulle saakka ruukille kuulunut saha ja sen yhteyteen 1910-luvulla perustetut höyläämö, mylly ja sähkölaitos. Möhkö oli ruukin aikaan suuri 600 hengen kylä. Tehtaalla oli ajoittain jopa 2 000 työntekijää. Ruukin paikalla on nykyään sen toimintaa esittelevä ruukkimuseo, jossa pääsee tutustumaan vanhoihin työtapoihin, työvälineisiin ja savottaperinteeseen. == Lähteet == ==Aiheesta muualla== *Möhkön ruukki *Möhkön kylä Luokka:Suomen ruukit Luokka:Ilomantsin nähtävyydet Luokka:Valtakunnallisesti merkittävät rakennetut kulttuuriympäristöt Suomessa Luokka:Wärtsilä
Entisen Suomen Kaartin pataljoonan marssi

Entisen Suomen Kaartin pataljoonan marssi (tunnettu myös nimellä Vanhan Suomen kaartin marssi ja useilla muilla nimillä) on suomalainen sotilasmarssi. Se oli nimensä mukaisesti autonomian aikana toimineen Suomen kaartin kunniamarssi ja nykyään se on Kaartin Jääkärirykmentin kunniamarssi. Marssi määrättiin Helsingin opetustarkk’ampujapataljoonan viralliseksi kunniamarssiksi, kun pataljoona korotettiin nuoren kaartin arvoon vuonna 1829. Marssin säveltäjäksi on usein mainittu Kaartin soittokunnan ensimmäinen kapellimestari Josef Tvarjansky, mutta tieto ei todennäköisesti pidä paikkaansa. Nykyään kappaleen arvellaan olevan peräisin Ranskasta. Kyseessä on Suomen vanhin yhtäjaksoisesti käytetty kunniamarssi. Suomen itsenäistyttyä siitä tuli vuonna 1918 Suomen valkoisen kaartin kunniamarssi. Nykyään se on Kaartin Jääkärirykmentin kunniamarssi ja siihen kuuluvan Kaartin pataljoonan perinnemarssi.Soi raikuen Torvet ja rummut: Suomen sotilasmusiikin perinteitä sanoin, kuvin ja sävelin, s. 82. Kaartin Jääkärirykmentin kilta ry, Helsinki 2006. Marssin nykyinen versio perustuu Artturi Ropen sovitukseen. Jääkärirykmentin kunniamarssiksi se valittiin vuonna 1997.Kaartin Jääkärirykmentti: Historia ja perinteet Suomen puolustusvoimat. Viitattu 17.1.2014. ==Lähteet== Luokka:Suomalaiset sotilasmarssit Luokka:Kunniamarssit
Kultamantella

Kultamantella (Mantella aurantiaca) on Mantella-sukuun kuuluva madagaskarilainen sammakkolaji. Se liikkuu päiväaikaan. Laji on erittäin uhanalainen. Lajin uhanalaisuus johtuu pitkälti sen elinympäristön tuhoutumisesta. == Ulkonäkö ja koko == Aikuisen yksilön pituus on 2–3 cm ja väri on keltainen, oranssi tai punainen. Nuoren yksilön väri on vihreä tai musta. Raajat ovat pitkät ja ohuet. == Levinneisyys ja elinympäristö == Lajia tavataan pienellä alueella Madagaskarin itäosassa. Sitä esiintyy aurinkoisilla paikoilla. == Lisääntyminen == Naaras munii maalle sellaisena aikana, jolloin sataa eniten. Kun toukat kuoriutuvat, ne hakeutuvat veteen. Kuoriutumisesta muodonvaihdokseen kestää noin 70 päivää. == Lähteet == == Aiheesta muualla == * http://animaldiversity.ummz.umich.edu/accounts/Mantella-aurantiaca * http://www.amphibians.org/amazing-amphibians/mantella-aurantiaca Luokka:Sammakkoeläimet Luokka:Uhanalaiset sammakkoeläimet
Huilujuoksija

Huilujuoksija eli malakanloistotimali, aikaisemmalta nimeltään malaijanliejutimali(Eupetes macrocerus) on varpuslintujen lahkoon kuuluva lintulaji. BirdLife Suomi lukee sen kuuluvaksi kaljukkaiden heimoon, mutta toisinaan se luetaan ainoaksi lajiksi heimoon Eupetidae. == Levinneisyys == Huilujuoksijaa tavataan Bruneissa, Indonesiassa, Malesiassa ja Thaimaassa. Laji on vielä paikoin yleinen, mutta se on vähenemässä suhteellisen nopeasti elinympäristöjen tuhoutumisen takia, ja se on luokiteltu silmälläpidettäväksi. == Lähteet == Luokka:Kaljukkaat
Oggy et les Cafards, le film

Oggy et les Cafards, Le Film (Oggi ja torakat -elokuva) on Olivier Jean–Marien ohjaama ranskalainen piirretty elokuva vuodelta 2013. Elokuvan ensi-ilta oli 7. elokuuta 2013 Ranskassa. Elokuva perustuu Oggi ja torakat -animaatiosarjan hahmoihin. Elokuva DVD ja Bluray ilmestyivät joulukuussa 2013. ==Juoni== Oggi esiintyy elokuvassa neljässä eri ajanjaksossa: Esihistoriallinen Oggi lähtee etsimään tulta, Keskiaikainen prinssi Oggi etsii puolisoa, Viktoriaaninen Oggi on Sherlock Holmesin (Jack) apulainen tohtori Watson sekä tulevaisuuden Star Wars-Oggi. Jokaisessa ajanjaksossa Oggi löytää sielunkumppaninsa (Olivia), mutta Torakat panevat kapuloita rattaisiin. == Hahmot == * Oggy * Joey * Marky * Dee Dee * Jack * Bob * Olivia ==Arvostelu== Ranskalaislehtien (muun muassa Le Monde, Le Parisien, Le Journal du Dimanche) elokuvakriitikot antoivat elokuvalle keskiarvoltaan 2,5 tähteä viidestä.. ==Lähteet== ==Aiheesta muualla== * Luokka:Ranskalaiset animaatioelokuvat Luokka:Vuoden 2013 ranskalaiset elokuvat
Vihermantella

Vihermantella (Mantella viridis) on Mantella-sukuun kuuluva sammakkolaji. Se liikkuu päiväaikaan. Se on erittäin uhanalainen. Sen uhanalaisuus johtuu pitkälti sen elinympäristön tuhoutumisesta. == Ulkonäkö ja koko == Aikuisen yksilön pituus on 2–3 cm. Yleisväri on vihreä tai keltainen. Osa päästä ja eturuumiista on mustaa. Kuonossa on valkoinen juova. Varpaissa on tarttumalevyt. == Levinneisyys ja elinympäristö == Vihermantellaa tavataan Madagaskarin pohjois- ja itäosissa. == Lisääntyminen == Muniminen tapahtuu veteen kivien tai tukkipuiden alle, aikana, jolloin sataa eniten. == Ravinto == Laji on hyönteissyöjä. == Lähteet == == Aiheesta muualla == * http://amphibiaweb.org/cgi-bin/amphib_query?where-genus=Mantella&where- species;=viridis Luokka:Sammakkoeläimet Luokka:Uhanalaiset sammakkoeläimet
Native

Native on yhdysvaltalaisen yhtyeen OneRepublicin kolmas studioalbumi, joka julkaistiin 22. maaliskuuta 2013. Albumin oli ensin määrä tulla julkaistuksi vuoden 2012 lopussa, jolloin "Feel Again" olisi ollut sen pääsingle. Levy ei kuitenkaan ollut vielä valmis, joten julkaisua lykättiin vuoden 2013 puolelle, ja "If I Lose Myself" oli pääsingle. Kolmas single, "Counting Stars", menestyi ympäri maailmaa hyvin. Se oli yhtyeen parhaiten Yhdysvalloissa sijoittunut kappale sitten vuoden 2007, jolloin "Apologize" sijoittui myös singelistan toiselle sijalle. Kappale sijoittui listan kärkeen Britannian singlelistalla, ja kymmenen parhaan joukkoon yhteensä yhdeksässä maassa. Maaliskuuhun 2014 mennessä Native on myynyt Yhdysvalloissa 541 000 kappaletta. ==Taustaa== Helmikuussa 2012 yhtye twiittasi, että uusi albumi julkaistaan syksyllä, ja että singleä voi odottaa kevään aikana. Twiitissä kuitenkin sanottiin myös, etteivät he aio kiirehtiä albumin kanssa, koska "sen täytyy olla paras mitä olemme ikinä tehneet". Lopulta albumi julkaistiinkin vuoden 2013 keväällä. Idea albumin kuvitukseen tuli siitä, kuinka erilaisia yhtyeen jäsenet ovat, ja kuinka jokainen heistä on kuin eri eläin. Kannessa esiintyy kettu, pöllö, gaselli, biisoni ja leijona. Albumin nimen keksi Brent Kutzle. Hänen mukaansa se kuvaa jotain alkuperäistä ja sitä kuinka erilaisia jokainen jäsenistä on. ==Vastaanotto== Native sai pääosin myönteisiä arvioita. AllMusicin kriitikko Matt Collar kirjoitti yhtyeen musiikin olevan "uskomattoman mukaansatempaavaa". Melodic-lehden arvostelussa huomattiin OneRepublicin musiikin olevan uudella tasolla "Coldplay-tyyppisten eeppisten melodioiden" avulla. Rolling Stonen toimittajan mielestä Ryan Tedderin laulu oli tylsää ja persoonatonta. Elysa Gardner USA Todaysta kirjoitti: "Ryan Tedder ei yllätä eikä petä, tarjoten jämäkkää ja tunnelmallista poppia." ===Arvostelut=== * AllMusic: * Cross Rhythms: * Knoxville News Sentinel: * Melodic: * musicOMH: * Rolling Stone: * The New York Times: myönteinen * USA Today: ==Kappaleet== == Listasijoitukset == Lista (2012) Korkein sijoitus Alankomaat 24 Australia 8 Belgia 39 Espanja 76 Irlanti 25 Iso- Britannia 17 Italia 31 Itävalta 5 Norja 22 Ranska 52 Ruotsi 23 Saksa 4 Sveitsi 4 Uusi-Seelanti 12 Yhdysvallat 4 ===Myynti=== Alue Myyntimäärä Australia 35 000 (Kultalevy) Iso-Britannia 100 000 (Kultalevy) Itävalta 7 500 (Kultalevy) Kanada 40 000 (Kultalevy) Puola 10 000 (Kultalevy) Saksa 100 000 (Kultalevy) Sveitsi 10 000 (Kultalevy) Yhdysvallat 541 000 (Kultalevy) ==Lähteet== Luokka:Vuoden 2013 albumit Luokka:OneRepublicin albumit
Annan perhe

Annan perhe () on kanadalaisen L. M. Montgomeryn kahdeksanosaisen Anna-sarjan kuudes osa, jos tarkastellaan teossarjan sisäistä kronologiaa. Se on kuitenkin kirjoitettu Anna-kirjoista viimeisimpänä. Kirja julkaistiin 1939. Sen suomensi Paula Heranen vasta vuonna 2002, kuten myös teoksen Anna opettajana. == Juoni == Anna ja Gilbert Blythe perheineen asuvat nyt Kotikunnas-nimisessä talossa kuvitteellisessa Glen St. Maryn kylässä Prinssi Edwardin saarella ja heillä on yhteensä viisi lasta teoksen alkaessa: Jem, Walter, kaksoistytöt Nan ja Di sekä Shirley. Teoksen kuluessa syntyy myös kuudes ja parin viimeiseksi jäävä lapsi Rilla. Ajallisesti teoksessa on hypätty seitsemän vuotta eteenpäin siitä, mihin Anna omassa kodissaan -teoksessa jäätiin. Tässä kirjassa kirjasarjan päähenkilö Anna itse jää melko sivuosaan, kuten on myös asian laita sarjan seitsemännessä ja kahdeksannessa osassa Sateenkaarinotkossa ja Kotikunnaan Rilla -teoksissa. Sen sijaan kertoja antaa enemmän tilaa Annan lasten edesottamuksille ja seikkailuille. Kirjassa Gilbertin isä kuolee ja Anna vierailee Avonleassa. Gilbertin ja Annan avioliitto kokee kriisin, kun korkeakouluaikainen tuttavuus Helena Stuart ilmestyy kuvaan. Myös Gilbertin täti Mary aiheuttaa perheessä ongelmia. == Päähenkilöt == * Anna Blythe (o.s. Shirley). Hän on älykäs ja huumorintajuinen, ja hänellä on vilkas mielikuvitus. Annalla on punaiset hiukset ja harmaat silmät, ja hän on pitkä ja hoikka. Hänellä on hyvä sydän ja hän nauttii ihmisten yhteen saattamisesta. * Gilbert Blythe on Annan aviomies. Gilbert on Glenissä lääkärinä. Hän on komea, fiksu ja hauska, ja rakastaa vaimoaan hyvin paljon. Tässä kirjassa hänen kiintymyksensä Annaan vähenee selittämättömästi. * Neiti Cornelia Bryant nyk. rouva Elliot on Annan ja Gilbertin hyvä ystävä. Cornelia-neiti on topakka mutta hyväsydäminen keski-ikäinen nainen, joka halveksii useimpia miehiä. Cornelia-neiti tietää kaikkien asiat ja hän myös auttaa kaikkia hädänalaisia. Ainoastaan metodisteja hän vihaa sydämensä pohjasta. * Marshall Elliot, Cornelia-neidin nuoruudenihastus ja nykyinen aviomies. * Susan Baker, Annan uskollinen kotihengetär. * James Matthew 'Jem' Blythe, Annan ja Gilbertin 7-vuotias esikoispoika. * Walter Cuthbert Blythe, 6-vuotias runoilijanalku. * Anna 'Nan' ja Diana 'Di' Blythe, 5-vuotiaat kaksoset, joista ensimmäinen on tummakiharainen ja ruskeasilmäinen ja jälkimmäinen punatukkainen ja vihreäsilmäinen. * Shirley Blythe, 2-vuotias tummahipiäinen, reipas mutta vaitelias miehenalku, jota Susan on hoitanut paljon Annan sairastellessa. * Bertha Marilla 'Rilla' Blythe, Annan ja Gilbertin kuopus, joka syntyy kirjan aikana. * Diana Wright (o.s. Barry), Annan nuoruudenystävä, joka asuu Avonleassa maanviljelijän vaimona. * Anna Cordelia Wright, Dianan tytär, joka on saanut toisen nimensä Annan 'toivenimen' mukaan. * Mary Maria Blythe, Gilbertin täti, jonka vierailu venyy liian pitkäksi. * Helena (Christine) Stuart, Annan ja Gilbertin opiskelutoveri Redmondin korkeakoulusta, lapseton leski, joka aiheuttaa Annassa uudelleen mustasukkaisuutta. == Lähteet == Luokka:Anna-sarja Luokka:Vuoden 1939 kirjat
Bad Blood (Bastillen albumi)

Bad Blood (tyyliteltynä BΔD BLOOD) on englantilaisen yhtyeen Bastillen ensimmäinen studioalbumi. Albumi julkaistiin 4. maaliskuuta 2013. Se pääsi Britannian albumilistan ykköseksi ja menestyi muissakin maissa. Albumilta julkaistiin yhteensä kuusi singleä, joista "Pompeii" menestyi parhaiten. Vuoden 2013 lopussa ilmestyi albumin laajennettu versio All This Bad Blood. Bad Blood oli ehdolla vuoden 2014 Brit Awards-gaalassa vuoden brittiläiseksi albumiksi. ==Vastaanotto== Bad Blood sai kriitikoilta vaihtelevaa palautetta. Digital Spy nimesi sen vuoden 2013 kolmanneksi parhaaksi albumiksi. Brice Ezell PopMattersista vertasi yhtyettä Coldplayhin ja kuvaili albumia dramaattiseksi ja voimakkaaksi. BBC:n arvostelussa kehuttiin laulaja Dan Smithin tulkintaa, ja kappaleita kehuttiin mieleenpainuviksi. NME:n Jamie Fullerton antoi albumille viisi tähteä kymmenestä ja kirjoitti: "Bastille haluaa, että kaikki pitävät heistä. He kohdistavat lauluja monille erilaisille kohderyhmille, eivätkä saa tiukkaa otetta mistään." The Guardianin mielestä albumi ei erotu massasta sen pop-rock-kappaleillaan. ===Arvostelut=== * Allmusic: * BBC: * Consequence of Sound: * The Guardian: * NME: * Now: * The Observer: * PopMatters: ==Kappaleet== == Kokoonpano == * Dan Smith – laulu, koskettimet, piano, lyömäsoittimet, jousisovitukset, ohjelmointi * Kyle Simmons – koskettimet, perkussiot, taustalaulu * William Farquarson – basso, kosketinsoittimet, akustinen kitara, sähkökitara, taustalaulu * Chris "Woody" Wood – rummut, taustalaulu == Listasijoitukset == Lista (2012) Korkein sijoitus Alankomaat 46 Australia 10 Belgia 6 Irlanti 5 Iso-Britannia 1 Italia 33 Itävalta 31 Ruotsi 45 Saksa 23 Sveitsi 15 Uusi-Seelanti 28 Yhdysvallat 11 ===Myynti=== Alue Myyntimäärä Australia 35 000 (Kultalevy) Iso-Britannia 600 000 (2x Platinalevy) Itävalta 7 500 (Kultalevy) Kanada 40 000 (Kultalevy) Saksa 300 000 (Kultalevy) ==Lähteet== Luokka:Vuoden 2013 esikoisalbumit Luokka:Brittiläiset indie rock -albumit
Parempi mies

"Parempi mies" on suomalaisartisti Cheekin kolmas single hänen kymmenenneltä, Kuka muu muka -studioalbumiltaan. Kappaleen kertosäkeet laulaa Samuli Edelmann, ja se julkaistiin 11. lokakuuta 2013. Kappaleesta on kuvattu myös musiikkivideo, joka julkaistiin videopalvelu YouTubessa samana päivänä singlen kanssa. Artistien lisäksi videolla esiintyy malli-juontaja Anne Kukkohovi. Kappale on noussut singlelistalla parhaimmillaan kuudenneksi ja latauslistalla kolmanneksi. Radiolistalla se on ollut parhaimmillaan radioiden soitetuin kappale. ==Kappalelista== # ==Listasijoitukset== Lista Paras sijoitus Suomen virallinen singlelista 6 Suomen virallinen latauslista 3 Radiolista 1 ==Lähteet== Luokka:Vuoden 2013 kappaleet Luokka:Cheekin kappaleet
Pasi Koivu

Pasi Koivu (s. 1989) on suomalainen frisbeegolfaaja sekä avoimen sarjan Suomen mestari vuosilta 2013 ja 2015. Vuonna 2013 hän sijoittui neljänneksi ja oli paras eurooppalainen pelaaja Nokialla frisbeegolfin European Openissa.Event Info PoriPelaajatiedot PDGA:n sivuilla Vuosina 2011 ja 2014 hän sijoittui SM- kisojen avoimen sarjan toiseksi. Koivu on myös voittanut kansalliset pro tour -sarjat vuosina 2011-2012 ja 2014 sekä sijoittunut toiseksi vuonna 2013.Event Info HelsinkiEvent Info Tampere Heinolalainen Koivu aloitti frisbeegolfin pelaamisen 2000-luvun alussa.Pasi Koivun sivut Facebookissa Nykyään hän kuuluu Innovan joukkueeseen. ==Lähteet== Luokka:Suomalaiset frisbeegolfaajat Luokka:Vuonna 1989 syntyneet Luokka:Elävät henkilöt
Oolannin sota (laulu)

Oolannin sota (”Ja se Oolannin sota oli kauhia...”) on 1850-luvulla käydystä Oolannin sodasta kertova suomalainen laulu, jonka sanoittajaa tai säveltäjää ei tunneta. Laulun sanoissa mainittu ”fästninki” tarkoittaa Ahvenanmaan Sundissa sijainnutta Bomarsundin linnoitusta, jonka brittiläis-ranskalainen laivasto ja maihinnousujoukot valtasivat ja tuhosivat räjäyttämällä vuonna 1854. Laulu on hyvin suosittu, mutta sen alkuperä oli pitkään tuntematon, kunnes tutkijat Jerker Örjans ja Pirjo-Liisa Niinimäki selvittivät sen 2000-luvulla. Laulun alkuperäinen versio ”Ålandin sota laulu” löytyi Rengon kunnassa 1850-luvulla käsinkirjoitetusta lauluvihkosta. Alkuperäiset sanat ovat ilmeisesti brittien sotavangeiksi jääneiden tuntemattomien suomalaisten Bomarsundin sotilaiden sepittämiä, sillä niissä kerrotaan sotavankeudesta Lewesissä Englannissa. Örjans ja Niinimäki arvelevat, että sanoittaja on saattanut olla Bomarsundissa välskärinä toiminut hämäläinen Johan Wallenius. Alkuperäinen sanoitus kuvasi melko realistisesti hävittyä taistelua. Se muutettiin ilmeisesti 1900-luvun alussa nykyisin tunnettuun muotoonsa, jossa Bomarsundin antautumista ei mainita. Nykyiset sanat esiintyivät tiettävästi ensi kerran eräässä vuonna 1911 julkaistussa laulukirjassa. Laulun alkukieli on ilmeisesti suomi, sillä varhaisin tunnettu ruotsinkielinen versio on vasta vuodelta 1925. Ahvenanmaalla laulu on nykypäivänäkin täysin tuntematon.Oolannin sota – Suosittu laulu ja alkuperäinen ”Ålandin sota laulu” Bomarsundssällskapet. Viitattu 29.12.2019. ==Lähteet== ==Aiheesta muualla== *Niinimäki, Pirjo-Liisa; Örjans, Jerker: He tekivät laulun — Oolannin sodan soiva tarina. Vastapaino, 2023. ISBN 978-952-397-017-5 Luokka:Suomalaiset isänmaalliset laulut Luokka:Sotalaulut Luokka:Oolannin sota
Hyyppärän harjualue

thumb|Kolmas Salpausselkä. thumb|Iso-Valkee. thumb|Lammenjärvi. thumb|Varesjoki. Hyyppärän harjualue on Natura 2000 -suojeluohjelmaan kuluva suojelualue Varsinais-Suomen ja Uudenmaan maakunnissa. Se sijaitsee osaksi Salossa entisten Suomusjärven ja Kiikalan kuntien alueella, osaksi Somerolla entisen Somerniemen kunnan alueella ja osaksi Lohjalla entisen Nummen kunnan alueella. Alueeltaan se vastaa likimain Kolmanteen Salpausselkään kuuluvaa Kiikalannummen reunamuodostumakompleksia. Natura alueeseen kuuluu harjuja, harjualueen raviineja, lähteitä, puroja, järviä, lampia, soita ja kallioita, ja järvien rannat ovat usein soistuneita. Kallioista merkittävä on Säräjärven luona kohoava Särämäki. Se on luonnoltaan monipuolinen ja on myös koko Varsinais-Suomen maakunnan korkein kohta. Monet alueen lähteet ja lähteiköt, puronotkot ja paikoin vanhat metsät ovat luonnonarvoiltaan merkittäviä. Näihin kuuluu muiden muassa Varesjärvestä alkunsa saavan Varesjoen notko sekä alueen useista lähteistä alkunsa saavat eri vesistöihin laskevat puronotkot. Harvinaisempia luontotyyppejä ovat lehto-, harmaaleppä- ja lähdekorvet. Harvinaista kasvillisuutta liittyy myös Särämäen kalliojaksoon ja Hyyppärän harjualueen reunamuodostuman harjumaastoon. Samoin linnusto on luonnon monipuolisuudesta johtuen edustavaa. ==Lähteet== ==Kirjallisuutta== * * ==Aiheesta muualla== * Luokka:Suomen Natura-alueet Luokka:Salon luonto Luokka:Someron luonto Luokka:Lohjan luonto Luokka:Kiikala Luokka:Suomusjärvi Luokka:Somerniemi luokka:Nummi (Lohja)
Kirjallinen Kuukauslehti

Kirjallinen Kuukauslehti on suomalainen tieteellis-kirjallis-yhteiskunnallinen aikakauskirja, joka ilmestyi Helsingissä kerran kuussa vuosina 1866–1880. Sen ensimmäisiä toimittajia olivat Kaarlo Bergbom, B. F. Godenhjelm, J. V. Calamnius Jaakko Forsman sekä Yrjö-Sakari Yrjö-Koskinen, joka oli vuodesta 1876 lehden päätoimittaja.Facta2001, WSOY 1981, 8. osa, palsta 465Tietosanakirja osa 4, Tietosanakirja-Osakeyhtiö 1912 == Lähteet == Luokka:Suomalaiset aikakauslehdet
Rivignano Teor

Rivignano Teor on kunta Italiassa Friuli-Venezia Giulian alueella olevassa Udinen maakunnassa. Sen pinta-ala on 47,75 neliökilometriä ja vuoden 2021 alussa asukkaita oli 6 174. Kunta perustettiin vuonna 2014, kun kaksi kuntaa, Rivignano ja Teor, yhdistyivät muodostaen Rivignano Teorin kunnan. Vuoden 2013 lopussa Rivignanossa oli 4 430 asukasta ja Teorissa 1 951 asukasta. == Lähteet == == Aiheesta muualla == *Kunnan verkkosivut Luokka:Udinen maakunnan kunnat
Leo Piironen

Leo Piironen (s. 1993 Nummela) on suomalainen frisbeegolfaaja ja avoimen sarjan Suomen mestari vuosilta 2012, 2016 sekä 2018.http://www.pdga.com/tour/event/13793 Piironen on voittanut myös MJI- sarjan junioreiden Suomen mestaruuden 2010, sekä MJII-sarjan junioreiden Suomen mestaruuden 2009. Piironen on kuulunut kiekkovalmistaja Discmanian pelaajatiimiin vuodesta 2010. Discmania julkaisi vuonna 2012 Piirosen suomenmestaruuden kunniaksi nimikoidun lähestymiskiekon. MTV3:n Ennätystehdas- ohjelmassa Piironen puttasi minuutissa 33 kiekkoa koriin kymmenen metrin etäisyydeltä. == Aiheesta muualla == *Pelaajatiedot PDGA:n sivuilla == Lähteet == https://www.discgolfworldtour.com/players/leo-piironen/ === Viitteet === Luokka:Suomalaiset frisbeegolfaajat Luokka:Vuonna 1993 syntyneet Luokka:Elävät henkilöt
Valkokangas (TV-ohjelma)

Valkokangas oli Yle TV1:n esittämä ajankohtaisohjelma, jossa esiteltiin Suomen elokuvateattereihin ensi-iltaesitykseen saapuvia elokuvia. Ohjelman juontajana, toimittajana ja tuottajana toimi Kaarle Stewen. Ohjelman jokaisessa jaksossa esitettiin lyhyitä näytteitä itse elokuvasta sekä elokuvan tekijöistä tehtyjä haastatteluja ja dokumenttiotteita elokuvan tekemisestä. Ohjelman ensimmäinen jakso lähetettiin joulukuussa 1980 ja sitä esitettiin kerran kuukaudessa kanavan kevät- ja syysohjelmistokausina. Ohjelmaa esitettiin TV1-kanavalla usean vuoden ajan 80-luvun loppupuolelle saakka. Vuodesta 1991 TV1:n elokuvien ajankohtaisohjelmana toimi Noitaympyrät. == Lähteet == Luokka:1980-luvun suomalaiset televisiosarjat Luokka:Elokuvakritiikki Luokka:Yle TV1:n televisio-ohjelmat
Sumiyoshi-ku

Sumiyoshi-ku () on yksi Osakan kaupungin 24:stä suuralueesta. Se sijaitsee kaupungin eteläosassa ja rajautuu etelässä Yamatogawa-jokeen ja sen takana Sakain kaupunkiin. Suuralueen pinta-ala on 9,34 neliökilometriä ja siellä on 155 067 asukasta (vuonna 2012). Sumiyoshin alueen merkittävin nähtävyys on Sumiyoshi-taishan pyhäkkö, yksi Japanin vanhimmista. Pyhäkön alue kattaa noin 90 000 neliömetrin alueen. Pyhäkkö on antanut nimensä sumiyoshi-zukuri- rakennustyylille; se tunnetaan myös Taikobashi-kaarisillastaan, joka on rakennettu ennen Kamakura-kautta. Merkittävä on myös Taishō Kannon-jin temppeli (yleisesti Abiko Kannon), joka tunnetaan Japanin vanhimpana Kannonin palvontaan keskittyvänä temppelinä. Vanha Kishū kaidō -tie kulkee pohjois- eteläsuunnassa suuralueen halki ja aivan Sumiyoshin pyhäkön torii-portin editse. Nykyään tietä pitkin kulkee Hankai-raitiotie. Suuralueen eteläosassa sijaitsee Osakan kaupungin yliopiston kampus. Sumiyoshin suuraluetta palvelevat Osakan metron Midōsuji-linja, JR Westin Hanwa-linja, Nankai- rautateiden Nankai-päälinja ja Kōya-linja sekä Hankai-raitioteiden Hankai- linja ja Uemachi-linja. == Lähteet == == Aiheesta muualla == *Sumiyoshin suuralueen internetsivut Luokka:Osakan suuralueet
Nuoruus on ikuinen

Nuoruus on ikuinen on suomalaisartisti Tuulin kappale, jonka oli tarkoitus tulla hänen toisen studioalbuminsa ensimmäiseksi singleksi. Singlenä kappale julkaistiin 17. tammikuuta 2014. Kappaleen on säveltänyt ja sanoittanut Joonas Angeria ja Axel Ehnström. Kappaleeseen tehty musiikkivideo julkaistiin singlen kanssa samana päivänä, 17. tammikuuta 2014. ==Kappaleet== # ==Lähteet== Luokka:Tuulin kappaleet Luokka:Vuoden 2014 kappaleet
Taishō-ku

Taishō-ku () on yksi Osakan kaupungin 24:stä suuralueesta. Se sijaitsee kaupungin länsiosassa Osakanlahden rannalla ja on kauttaaltaan jokien ja kanavien ympäröimä. Idässä suuralue rajautuu Kizujokeen. Sen pinta-ala on 9,21 neliökilometriä ja siellä on 74 150 asukasta. Vielä 1900-luvun alussa Taishō oli maatalousvaltaista aluetta monine kanavineen, joilla liikuttiin pienin venein. Alue kehittyi alun perin Osakanlahden rannikon teollisuusalueena, mutta se on muuttunut vähitellen kaupunkimaisemmaksi. Monet alueen tärkeimmistä palveluista sijaitsevat Chishiman kaupunginosassa. Siellä on myös Chishiman puisto, jossa kohoaa 33 metrin korkuinen Shōwayama-kukkula. Suuralueen satama- ja asuinalueet ovat laajentuneet maantäyttöjen kautta. Sumiyoshin suuraluetta palvelevat Osakan metron Nagahori–Tsurumiryokuchi-linja ja JR Nishi-Nihonin Osakan ympyrälinja (vain Taishōn rautatieasemalta suuralueen pohjoisnurkassa). Osakan kaupungissa toimivasta kahdeksasta lautasta seitsemän on Taishōn suuralueella. == Lähteet == == Aiheesta muualla == *Taishōn suuralueen internetsivut Luokka:Osakan suuralueet
Vaahteraliigan kausi 2000

Vaahteraliigan kausi 2000 oli Vaahteraliigan 21. kausi. Liigan runkosarjassa seitsemän joukkuetta pelasi yksinkertaisen sarjan, jonka kuusi parasta eteni jatkosarjaan. Jatkosarjan joukkueet saivat pitää puolet runkosarjan pisteistään ja pelasivat yksinkertaisen sarjan. Jatkosarjan kaksi parasta etenivät Vaahteramaljaan ja kolmas ja neljäs etenivät pronssiotteluun. Jyväskylä Jaguaarit nousi Vaahteraliigaan I-divisioonasta. Sarja oli tarkoitus pelata kahdeksalla joukkueella, mutta Porvoon Butchers luopui sarjapaikastaan eikä joukkuetta korvattu toisella. Tämä oli toinen peräkkäinen kausi jolloin liigajoukkue luopui sarjasta. Vaahteramaljassa kohtasivat Helsinki Roosters ja Seinäjoki Crocodiles. Roosters voitti kuudennen peräkkäisen mestaruutensa voittamalla ottelun 25–17. Pronssia voitti Turku Trojans. ==Runkosarja== OT V H TE PÄ MS PTS Roosters 6 5 1 235 57 +178 10 Jaguaarit 6 4 2 115 175 -60 8 Trojans 6 3 3 135 114 +21 6 Crocodiles 6 3 3 165 168 -3 6 Arctic Circle Stars 6 2 4 93 130 -37 4 East City Giants 6 2 4 138 99 +39 4 Northern Lights 6 1 5 49 247 -198 2 ==Jatkosarja== OT V H TE PÄ MS PTS Roosters 5 5 0 214 28 +186 15 Crocodiles 5 4 1 167 112 +55 11 Trojans 5 3 2 132 77 +55 9 Jaguaarit 5 1 4 61 167 -106 6 Arctic Circle Stars 5 1 4 72 156 -84 5 East City Giants 5 1 4 77 183 -106 4 ==Mitaliottelut== ;Pronssiottelu 2.9. Velodromi, Helsinki Trojans – Jaguaarit : 37 – 12 (7 – 6) ;Vaahteramalja XXI 3.9. Velodromi, Helsinki Roosters – Crocodiles : 25 – 17 (19 – 7) ==Lähteet== 2000 Luokka:Vuoden 2000 urheilu
Boholin maanjäristys 2013

Boholin maanjäristys tapahtui 15. lokakuuta 2013 Boholin saarella Filippiineillä. Useita rakennuksia sortui ja siltoja romahti, minkä lisäksi Cebun kaupungissa koettiin laajoja vahinkoja. Pari viikkoa järistyksen jälkeen Taifuuni Haiyan teki tuhoja alueella, mikä lykkäsi jälleenrakennusta alueella. == Lähteet == Luokka:Luonnonmullistukset Filippiineillä Luokka:Vuoden 2013 maanjäristykset
Karjalan jääkärien marssi

Karjalan jääkärien marssi on suomalainen sotilasmarssi, joka toimii Pohjois- Karjalan prikaatin kunniamarssina ja puolustusvoimien perinnemarssina. Marssi esitetään usein aamu- ja iltasoiton yhteydessä, ja sen alkuun liitetään yleensä iltasoittosignaali.Soi raikuen torvet ja rummut: Suomen sotilasmusiikin perinteitä sanoin, kuvin ja sävelin, s. 83. Helsinki: Kaartin Jääkärirykmentin kilta ry, 2006. ISBN 978-952-92-1116-6. Perimätiedon mukaan marssin melodia olisi alkujaan kansansävelmä 1700-luvun lopun Pohjois- Karjalasta, mahdollisesti Liperistä. Se säilyi muistitietona liperiläisessä Hällström-suvussa, kunnes sotilaskapellimestari Lenni Linnala laati siitä pianosovituksen vuonna 1910. Elli Hällström kirjoitti kappaleeseen sanat sisällissodan alkaessa tammikuussa 1918.Hällström-suku: Karjalan jääkärien marssi Hällströmien Sukyhdistys ry. Viitattu 18.1.2014. Sodan aikana Karjalan ratsujääkärirykmentti otti sen epäviralliseksi kunniamarssikseen. Suomen puolustusvoimien virallisten kunniamarssien joukkoon Karjalan jääkärien marssi vahvistettiin ensimmäisten joukossa keväällä 1919. ==Lähteet== ==Aiheesta muualla== *Karjalan jääkärien marssin orkesteriversio Robert Kajanuksen johtamana (1928) Doria. Luokka:Suomalaiset sotilasmarssit Luokka:Kunniamarssit Luokka:Suomalaiset isänmaalliset laulut
Avro Shackleton

Avro Shackleton on englantilainen meripartiointiin eli merialueiden tiedusteluun ja sukellusveneiden torjuntaan (ASW) tarkoitettu lentokone. Se oli 10-paikkainen. Konetyyppi oli edelleen kehitetty Avro Lancasterista (mm. vastaava runkorakenne ja peräsinten järjestely). Shackletonin toinen edeltäjä on Avro Lincoln. Shackletonissa oli kaksoispotkurijärjestelmä. Koneen neljä Rolls-Royce Griffon -moottoria pyöritti kahdella eri kehällä olevia potkureita. Potkurikehät pyörivät eri suuntiin, jotta vääntömomentti kumoutuisi. Sama järjestely toteutettiin esimerkiksi Westland Wyvernissä ja Fairey Gannetissa. Koneen puolustusaseistuksena oli 2x 20 mm tykkitornia, joissa oli Hispanon HS.404 konetykit. Tornit sijaitsivat koneen keulassa sekä ylhäällä keskirungossa. Myöhemmin nämä poistettiin. Shackleton kykeni kantamaan 8 165 kg asekuorman, kuten esimerkiksi syvyyspommeja sisäisesti pommikuilussa.Donald, 1999: s. 100–101 Teknisesti katsoen, tämä pommikonetyyppi oli kykeneväinen atomipommin pudottamiseen, mutta sitä ei siihen tarkoitukseen olla milloinkaan käytetty. Matala lakikorkeus oli eräs rajoittava tekijä tässä yhteydessä. == Tekniset tiedot (MR.2) == ==Lähteet== *Donald, David: The Military Propeller Aircraft Guide – From 1914 to present day, Chartwell Books, 1999, Lontoo, Englanti ISBN 0-7858-1023-4 ===Viitteet=== ==Aiheesta muualla== *http://www.avroshackleton.com/ *http://www.warbirdsnews.com/warbird-news/uk-shackleton-preservation-trust- restoring-growler-flying-condition.html Shackleton Luokka:Brittiläiset tiedustelukoneet Luokka:1940-luvun tiedustelukoneet Luokka:Brittiläiset pommikoneet Luokka:1940-luvun pommikoneet
Kipua

"Kipua" on suomalaisartisti Mikael Gabrielin kappale hänen kolmannelta, Mun maailma -studioalbumilta. Sen julkaisi Universal Music Group albumin kolmantena singlenä 2. syyskuuta 2013. Kappaleelle on tehty myös musiikkivideo, joka julkaistiin videopalvelu YouTubessa sekä ITunesissa 23. elokuuta 2013. Kappale pääsi singlelistalla 12. ja latauslistalla 8. sijalle. Radiolistalla se ei saavuttanut yhtä suurta menestystä, vaan korkein sijoitus oli 46. sija. Kappale sisältää Kristiina Braskin esittämän samplen kappaleesta ”Tuulilasin nurkkaan”, joka on Teleksin kappale. ==Kappalelista== # ==Listasijoitukset== Lista Paras sijoitus Suomen virallinen singlelista 12 Suomen virallinen latauslista 8 Radiolista 46 ==Lähteet== Luokka:Mikael Gabrielin kappaleet Luokka:Vuoden 2013 kappaleet
Muistoja Pohjolasta

Muistoja Pohjolasta on suomalainen isänmaallinen laulu, joka tunnetaan kenties parhaiten sotilasmarssisovituksena. Kappaleen on säveltänyt jääkäri Sam Sihvo vuonna 1915 Lockstedtin leirillä Saksassa suomalaisen jääkäripataljoonan koulutuksen aikana. Artturi Ropen marssisovituksena siitä on tullut yksi Suomen puolustusvoimien perinteikkäimmistä paraatimarsseista.Soi raikuen Torvet ja rummut: Suomen sotilasmusiikin perinteitä sanoin, kuvin ja sävelin, s. 83–84. Kaartin Jääkärirykmentin kilta ry, Helsinki 2006. Laulun sanat on kirjoittanut Roine Richard Ryynänen.Muistoja Pohjolasta Äänitearkiston tietokanta. Fono.fi. ==Lähteet== ==Aiheesta muualla== * Doria.fi − Muistoja Pohjolasta (äänitetty 1928) Luokka:Suomalaiset isänmaalliset laulut Luokka:Suomalaiset sotilasmarssit